આ જ રીતે વિદ્યાર્થીએ સેમેસ્ટર-૨ની પરીક્ષા પાસ કરી હશે તે જ સેમેસ્ટર-૪માં પ્રવેશ માટે લાયક ગણાશે. જ્યારે સેમેસ્ટર-૩ની તમામ પરીક્ષા પાસ કરી હશે તે જ સેમેસ્ટર-૫માં પ્રવેશ માટે લાયક બનશે અને સેમેસ્ટર-૬માં પ્રવેશ માટે વિદ્યાર્થીએ સેમેસ્ટર-૧થી ૪ની તમામ પરીક્ષા પાસ કરેલી હોવી જરૂરી છે. આમ, હવે નાપાસ થયેલો વિદ્યાર્થી આગળના સેમેસ્ટરમાં ભણી શકશે નહીં. અગાઉ વિદ્યાર્થી ગમે તેટલા સેમેસ્ટરના વિષયમાં નાપાસ થયો હોય તો પણ તેને આગળના સેમેસ્ટરમાં જવા દેવામાં આવતો હતો. આમ, જૂન-૨૦૧૮થી નવા પ્રવેશ મેળવનારા વિદ્યાર્થીઓ માટે કેરી ફોરવર્ડ પદ્ધિત રદ કરવાનો નિર્ણય લેવાયો છે. જોકે, વર્ષ ૨૦૧૭ અથવા તે પહેલા પ્રવેશ મેળવનારા વિદ્યાર્થીઓ માટે કેરી ફોરવર્ડ પદ્ધતિ ચાલુ રહેશે.